open-index/open-wikipedia-markdown huggingface dataset:
Gråseglar

**Gråseglar** (*Apus pallidus*) er ein fugleart i seglarfamilien. Han hekkar rundt Middelhavet, på Kanariøyene og Madeira, i Midt-Austen, på Den arabiske halvøya og rundt Persiabukta. Arten er ein sterk trekkfugl som overvintrar i eit belte i Afrika sør for Sahara, men avgrensa populasjonar i Afrika er standfuglar.

## Skildring
Gråseglarar liknar mykje på tårnseglar, både i storleik og i utsjånad. Kroppslengda er ca. 16 centimeter og vekta ca 42 gram. På avstand er dette ein mørk, nær svart seglar med kvit strupe, kort, kløfta hale og lange, halvmåneforma venger i fluktbiletet. Samanlikna med tårnseglar har han ein aning kraftigare kroppsbygging, breiare og lysare strupeområde, og litt meir brunskjær i fjørdrakta. På kort avstand er skjelforma mønster synleg på undersida. Vengeslaga er litt langsamare enn hos tårnseglarar.

Føda er insekt og edderkoppar som svevar i lufta.

Lætet er eit høgt tørr skrik lik som slektningen sin, men med lågare tonehøgd.

Hekkeområde er ofte knytt til kystar og øyer, men dei kan hekke så høgt som på 2700 moh. til dømes i Sierra Nevada i Spania.

Den globale populasjonen er estimert til 250&nbsp;000 til 2 mill individ og er trudd å vere stabil.

## Kjelder
* Chantler, P., Bonan, A. & Boesman, P. (2016) *[http://www.hbw.com/node/55331 Pallid Swift (Apus pallidus)]* I: del Hoyo, J., Elliott, A., Sargatal, J., Christie, D.A. & de Juana, E. (eds.) (2016). Handbook of the Birds of the World Alive. Lynx Edicions, Barcelona. Henta den 4. desember 2016
* Svensson, Lars et al (2011). *Gyldendals store fugleguide.* Gyldendal norsk forlag. ISBN 9788205418820.
;Referansar 

## Bakgrunnsstoff
Köchel-Verzeichnis

**Köchel-Verzeichnis**, forkorta **KV**, er eit system for nummerering av komposisjonane til Wolfgang Amadeus Mozart. Det blei opphavleg utarbeidd av den austerrikske musikkforskaren Ludwig von Köchel. Systemet gjev kvart verk av Mozart eit KV-nummer i så kronologisk rekkjefølgje som råd. 

Köchel gav ut sin første katalog over Mozart sine verk i 1862. Katalogen er blitt revidert fleire gonger, med dei to viktigaste revisjonane  av Alfred Einstein i 1937) og av 
Franz Giegling, Gerd Sievers og Alexander Weinmann med den 6. utgåva (K6) i 1964.

Dei første verka i katalogen er pianokomposisjonar frå *[[Nannerl Notenbuch]]*, skrivne i 1761 då Mozart var 5–6 år. Det siste i den opphavlege katalogen er Rekviem, med Köchel-nummer 626.

## Kjelder

*
**Denne artikkelen bygger på «[[:en:Köchel catalogue|Köchel catalogue]]» frå ,  den 4. desember 2016.*
Cathrine Svendsen

**Cathrine Svendsen** (), gift **Roll-Matthiesen**, er ein norsk tidlegare handballlspelar frå Porsgrunn som som vann to OL-sølv og to VM-bronsar i tida 1986-93. Ho vart seriemeister med IL Vestar i 1989 og noregsmeister med Larvik HK i 1996. Svendsen, som var høgre rykkrom-spelar, var i si tid den mest hardtskytande spelaren i det norske landslaget.

Svendsen debuterte på Noregs landslag i ein kamp mot Bulgaria den 6. november 1985. I desember 1986 var ho med då Noreg overraskande vann bronsemedaljen under handball-VM i Nederland. Sidan var ho med å vinne sølvmedalje både under Sommar-OL 1988 i Seoul og Sommar-OL 1992 i Barcelona. Ho var norsk toppskårar med seks mål då Noreg på heimebane vann bronsefinalen i handball-VM 1993 mot Romania med 20-19. Svendsen deltok i si siste meisterskaps-turnering då Noreg tapte bronsefinalen 24-25 mot Danmark under handball-VM 1995.

Svendsen spelte 234 landskampar og skåra 921 mål for Noreg. Som klubbspelar melde ho kring 1992 overgang til Lunner IL, og etter 1994 spelte ho mellom andre for franske Boullargues, Larvik HK, Tertnes IL og IF Borg.

### Merittar
*VM 1986: Bronsemedalje etter 23–19 mot Aust-Tyskland
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*VM 1995: Nr 4 etter 24–25 mot Danmark

## Kjelder

**Denne artikkelen bygger på «[[:nb:Cathrine Svendsen|Cathrine Svendsen]]» frå ,  den 4. desember 2016.*
Hanne Hegh

**Hanne Hegh** () er ein norsk tidlegare handballspelar som vann VM-bronse i 1986 og OL-sølv 1988 med Noregs handballandslag for kvinner. Ho vann elles fire noregsmeisterskap og to seriemeisterskap med Gjerpen IF.

Hegh debuterte for Noreg 2. november 1979. Ho var kaptein på dei norske landslaga som vann bronsemedalje i handball-VM 1986 i Nederland og sølvmedalje under Sommar-OL 1988 i Seoul. Hegh deltok i si siste meisterskapsturnering ved handball-VM 1990. Ho var playmaker (spelesjef) i angrepsspelet og skåra 361 mål på sine 202 landskampar. 

Med idrettslaget Gjerpen IF vann Hegh NM-finalen i 1985, 1986, 1990 og 1992 og seriemeisterskapen i 1991 og 1993.

Også dottera Emilie Hegh Arntzen har vunne meistertitlar med det norske handballandslaget.

### Merittar
*VM 1986: Bronsemedalje etter 23–19 mot Aust-Tyskland
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg

## Kjelder

**Denne artikkelen bygger på «[[:de:Hanne Hegh|Hanne Hegh]]» frå ,  den 4. desember 2016.*
KV

**KV**, **kv**, **kV** eller **Kv** kan stå for:
*kV: kilovolt, sjå Volt
*KV: Prefiks for skip i Kystvakta. 
*KV: Forkorting for Kongsberg våpenfabrikk
*KV: Forkorting for Kirkenes verdensråd
*KV: Forkorting for lokalavisa i Kragerø, Kragerø Blad Vestmar
*KV: Forkorting for  Köchel-Verzeichnis, katalogen over verka til Mozart 
*KV-stridsvogn, ein serie stridsvogner frå Sovjetunionen
Paradise, Hawaiian Style

***Paradise, Hawaiian Style*** er det 26. albumet til Elvis Presley, gjeve ut på RCA Victor i mono og stereo, LPM/LSP 3643, i juni 1966. Innspelinga fann stad i Radio Recorders i Hollywood, den 26. og 27. juli, og 2. august 1965. Det nådde 15. plassen på Top LP's-lista.

## Innhald
I 1965 spelte Presley inn musikk for filmar, nesten eitt år før filmane kom ut. Borte var dagane då det kunne ta mindre enn ei veke frå Presley var i studio, til plata var på plass i butikkane, slik det t.d. var for *[[Elvis Is Back!]]*. Medan han arbeidde på dette albumet gjekk den siste filmen hans, *[[Tickle Me]]* på kino, og Presley hadde fullført tre filmar til sidan den gongen. Med titlar som «A Dog's Life» og «Queenie Wahine's Papaya» gjorde han ope narr av songane han spelte inn, og sløste med tida før han kom bort til mikrofonen for å syngje. Han aksepterte motvillig songane han vart tilbode, og som han kjapt ville ha avvist i tidlegare år. Han fullførte alltid arbeidet, men i røynda hadde Presley vorte ei leigehjelp i sin eigen karriere.

Det vart ikkje gjeve ut singlar frå albumet. Det vart spelt inn ti songar i innspelinga for filmen, men berre ni vart nytta i filmen. Den siste songen, «Sand Castles», vart med på albumet for at talet skulle kome opp i ti songar. Salet for albumet var under 250&nbsp;000, ein ny botnrekord for eit Presley-album. Den gode meldinga var singelen som kom ut i juni 1966, to dagar før albumet, standarden «Love Letters» i lag med Clyde McPhatter sin rhythm and blues-hit «Come What May». Denne nådde respektable 19. plassen på ''Billboard'' Hot 100, og reflekterte i det minste den faktiske musikksmaken til Presley. Det var òg den første nyare innspelinga som kom ut på tre år sidan «(You're the) Devil in Disguise» i juni 1963, og kom i butikkane mindre enn to veker etter han vart spelt inn.

I 2004 vart *Paradise, Hawaiian Style* gjeve ut på ny på Follow That Dream i ei spesialutgåve med originalalbumet og fleire alternative opptak.

## Medverkande

* Elvis Presley – vokal
* The Jordanaires – korvokal
* The Mello Men – korvokal (på «Drums of the Islands»)
* Bernal Lewis – steel gitar

* Scotty Moore, Barney Kessel – elektrisk gitar
* Charlie McCoy – akustisk gitar
* Howard Roberts, Allan Hendrickson – elektrisk gitar («Sand Castles»)
* Larry Muhoberac – piano

* Ray Siegel – kontrabass
* Keith Mitchell – bassgitar («Sand Castles»)
* D.J. Fontana, Hal Blaine, Milt Holland – trommer
* Victor Feldman – trommer («Sand Castles»)

## Innhald
### Originalutgåve

### Follow That Dream-utgåva frå 2004

## Lister
**Album**

## Kjelder

**Denne artikkelen bygger på «[[:en:Paradise, Hawaiian Style|Paradise, Hawaiian Style]]» frå ,  den 4. desember 2016.* 
*** oppgav desse kjeldene:*
Ingrid Steen

**Ingrid Steen** () er ein norsk tidlegare handballspelar frå Trondheim som vann to OL-sølv, VM-bronse og EM-bronse i tida 1986-94. Ho vart elles noregsmeister to gongar og seriemeister 1986 med Sverresborg IF, samt seriemeister 1989 med IL Vestar frå Oslo. Steen, som var høgre rykkrom-spelar, var ofte norsk toppskårar i landskampane.

Steen debuterte på Noregs landslag i 1984. I desember 1986 var ho ein sentral spelar då Noreg overraskande vann bronsemedaljen under handball-VM i Nederland. Sidan var ho med å vinne sølvmedalje både under Sommar-OL 1988 i Seoul og Sommar-OL 1992 i Barcelona. I si siste meisterskaps-turnering, handball-EM 1994 i Vest-Berlin, skåra ho 10 av måla då Noreg vann bronsefinalen med 24-19 over Ungarn. Steen spelte 160 landskampar med det norske flagget på brystet og skåra 584 mål.

Allereie 16 år gammal vart Steen noregsmeister med Sverresborg i 1983. Året etter forsvarte ho og laget NM-tittelen, og i 1986 vart ho seriemeister med laget frå Trondheim. Etter ho melde overgang til Vestar lukkast ho i 1989 verte seriemeister for andre gong. Steen spelte seinare for fleire ulike handballag, dei mest kjende er Byåsen IL og Bækkelaget SK.

### Merittar
*VM 1986: Bronsemedalje etter 23–19 mot Aust-Tyskland
*OL 1988: Sølvmedalje etter 20–23 mot Sør-Korea
*OL 1992: Sølvmedalje etter 21–28 mot Sør-Korea
*EM 1994: Bronsemedalje etter 24–19 mot Ungarn

## Kjelder

**Denne artikkelen bygger på «[[:nb:Ingrid Steen|Ingrid Steen]]» frå ,  den 4. desember 2016.*
Kristine Duvholt Havnås

**Kristine Duvholt Havnås** () er ein norsk tidlegare handballlspelar frå Tønsberg. Ho vart verdsmeister i 1999 og vann i tillegg seks ulike medaljar i olympiske leikar, verdsmeisterskap og europameisterskap. Høgrevengen Duvholt vann elles seks norske serimeisterpokalar med Larvik HK, og sigra i EHF-cupvinnarcupen 2005 med same klubben.

## Karriere
### Landslagsspel
Duvholt debuterte på det norske landslaget 31. oktober 1991 mot Vest-Tyskland. Åra 1992-94 var ho med å vinne OL-sølv, VM-bronse og EM-bronse i dei store meisterskapane. Etter ho og Noreg kom på sølvplassen under EM 1996 i Danmark, deltok ho ikkje i dei to neste meisterskaps-turneringane.
   
Derimot var Duvholt med då Noregs kvinnelandslag vann VM-gull for fyrste gong, på heimebane på Lillehammer kneip dei norske kvinnene gullmedaljane etter ekstraomgangar og sluttresultatet 25-24 mot Frankrike. Ho vart då kåra til beste høgreveng i meisterskapen. I 2000 tok ho bronsemedalje med Noreg i Sommar-OL 2000 og i sitt siste meisterskap, handball-VM 2001 i Italia, kompletterte ho medaljefangsten med ein sølvmedalje. Gjennom vel ti år spelte ho 208 landskampar for Noreg og skåra 377 mål.

### Klubbspel
Duvholt spelte på Tønsberg Turn til kring 1992. Ho melde deretter overgang til Larvik Håndballklubb og spelte for klubben til ho la opp. Med Larvik HK sikra ho seg seks seriemeistetitlar, og i 2005 triumferte klubben den europeiske cupvinnarcupen.

### Merittar
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*EM 1994: Bronsemedalje etter 24–19 mot Ungarn
*OL 1996: Nr 4 etter 18–20 mot Ungarn
*EM 1996: Sølvmedalje etter 23–25 mot Danmark
*VM 1999: Gullmedalje etter 25–24 mot Frankrike
*OL 2000: Bronsemedalje etter 22–21 mot Sør-Korea
*EM 2000: Nr 6 med Noreg
*VM 2001: Sølvmedalje etter 25–30 mot Russland 

## Kjelder

**Denne artikkelen bygger på «[[:nb:Kristine Duvholt|Kristine Duvholt]]» frå ,  den 4. desember 2016.*
Elizabeth Banks

**Elizabeth Irene Mitchell Banks** ()  er ein amerikansk skodespelar frå i Pittsfield i Massachusetts.
Ho har mellom anna spelt i *[[Scrubs]]*, *[[Spider-Man]]*, *[[The Uninvited]]*, *[[The 40-Year-Old Virgin]]*, *[[W.]]*, *[[Zack and Miri Make a Porno]]* og *[[Role Models]]*. banks speler også Effie Trinket i *[[The Hunger Games (2012)|The Hunger Games]]* (2012), *[[The Hunger Games: Catching Fire]]* (2013), *[[The Hunger Games: Mockingjay - Part 1]]* (2014) og *[[The Hunger Games: Mockingjay – Part 2]]* (2015).

## Kjelder
I'll Remember You

«**I'll Remember You**» er ein song skriven av Kui Lee i 1964. Mange artistar, inkludert Elvis Presley (1966), Andy Williams, Tony Bennett, Herb Alpert og Roger Williams, har spelt inn songen, og han vart framført av Tommy Sands i 1968 *[[Hawaii Five-O]]*-episoden «No Blue Skies». Den kanskje mest kjende versjonen vart framført av venen til Lee, Don Ho.

Dottera til Frank Sinatra, Nancy Sinatra, vitja nattklubben Honey's med nokre vener. Der høyrde ho Don Ho framføre songen, og fortalte om artisten til faren, som nettopp hadde starta sitt eige plateselskap. Don Ho og musikarane hans spelte inn den første plata for Reprise Records året etter: «Tiny Bubbles» og «I'll Remember You» på andre sida.

## Innspelingar
*1965: Don Ho
*1966: Elvis Presley
*1966: Andy Williams
*1966: Jack de Mello
*1966: Kui Lee
*1967: The Sandpipers
*2007: Tia Carrere

## Kjelder

**Denne artikkelen bygger på «[[:en:I&#39;ll Remember You|I&#39;ll Remember You]]» frå ,  den 4. desember 2016.* 
*** oppgav desse kjeldene:*
The Imperials

**The Imperials** er ei USA-amerikansk kristen musikkgruppe som har vore aktive i over 50 år. Dei oppstod som ein southern gospel-kvartett, men den nyskapande gruppa vart pionerar innan moderne kristen musikk i 1960-åra. Det har vore mange byte av bandmedlemmar og musikkstil gjennom åra. Dei vann i alt fire Grammyprisar og vart innlemma i Gospel Music Hall of Fame.

Bandet vart starta av Jake Hess i 1963. The Imperials spelte på fleire innspelingar med Elvis Presley i siste halvdelen av 1960-åra, mellom anna på *[[How Great Thou Art av Elvis Presley|How Great Thou Art]]*.

I 1972 kom Sherman Andrus inn i gruppa, og dei vart den første kristne gruppa i USA med både kvite og svarte medlemmar.

## Medlemmar

## Kjelder

**Denne artikkelen bygger på «[[:en:The Imperials|The Imperials]]» frå ,  den 4. desember 2016.* 
*** oppgav desse kjeldene:*

## Bakgrunnsstoff
* 
* 
* Rick Evans
Raudhovudvarslar

**Raudhovudvarslar** (*Lanius senator*) er ein fugl i varslarfamilien som hekkar i Sør-Europa, Midt-Austen og Nordvest-Afrika, og overvintrar i tropisk Afrika. Han hekkar i ope dyrka land, fortrinnsvis med frukttre, eik, furu eller poppel.

## Skildring
Hannen er ein iaugefallande fugl med svart og kvit overside, ei kastanjefarga krone og klår kvit underside. Underarten *L. s. badius* i det vestlege Middelhavet manglar dei store kvite vengeflekkene som er synlege i flukt på nominatforma. Hofuglar er litt mattare i farger enn hannar og er mørk brungrå på ryggen der hannar er svarte. Unge fuglar har fjørdrakt som skil seg med lysare og gråare farger. Denne trekkfuglen er ein mellomstor sporvefugl, kroppslengda er 18–19 centimeter og vekta 21–59 gram. Hovudet er stort og det mørke nebbet har ein nedbøygd tupp.

Utbreiingsområdet for hekking strekkjer seg frå Portugal til Hellas, Tyrkia, Irak og Iran, og frå Mauritania og Vest-Sahara i Nord-Afrika til Libya. Raudhovudvarslarar overvintrar i eit belte som femnar om Sahel, utvida sør til Etiopia og nordvestre Kenya i aust og Gabon i vest.

Føda er insekt, småfuglar og amfibium. Som andre varslarar jaktar han frå framstikkande greiner, og fester byttedyr på tornar eller piggtråd som eit «spiskammer». Under vårtrekket flyg denne arten ofte forbi hekkeområdet, og er ein sjeldan gjest til Noreg.

## Kjelder

**Denne artikkelen bygger på «[[:en:Woodchat Shrike|Woodchat Shrike]]» frå ,  den 4. desember 2016.*  
 
;Referansar 

## Bakgrunnsstoff
Henry Slaughter

**Henry Thaxton Slaughter** () er ein USA-amerikansk southern gospel-pianist, songar og låtskrivar låtskrivar. Han har vunne fem Dove Awards.

Sidan 1940-åra har han spelt med grupper som Stamps-Ozark Quartet, The Weatherford Quartet (1958–61), The Imperials (1964–66) og sidan 1970-åra som Henry and Hazel Slaughter, inkludert mange gonger med Bill Gaither, Gaither Praise Gatherings og Gaither Homecoming-serien.

## Kjelder

**Denne artikkelen bygger på «[[:en:Henry Slaughter|Henry Slaughter]]» frå ,  den 4. desember 2016.* 
*** oppgav desse kjeldene:*
O store Gud

**«O store Gud»** er ein kristen salme basert på eit dikt skrive av Carl Gustav Boberg (1859–1940) i Sverige i 1885. Teksten vart gjeven ut for første gongen i *[[Mönsterås-Tidningen]]* den 13. mars 1886. Melodien er ein svensk folkemelodi. Baptistpresten Knut Josef Andersen omsette songen til norsk i 1956. Jorulf Aarvold har òg laga ei omsetjing, og det er denne som vert nytta i songboka til pinserørsla. Dei fleste andre norske songbøker nyttar Andersen sin tekst. Rita Engebretsen og Gunnar Jørstad har skrevet ein norsk tekst med tittelen «En herlig tid».

Salmen vart trykt i *[[Sanningsvittnet]]* den 16. februar 1891, og vart omsett til tysk i 1907 av Manfred von Glehn (1867–1924) i Estland, med namnet «Wie groß bist Du» (først «Du großer Gott»). I år 1927 publiserte Ivan Stepanovitj Protsjanov ein russisk versjon, som misjonæren Stuart K. Hine fann i Ukraina og omsette til engelsk som «How Great Thou Art» (samtidig som han la til to eigne vers i sin komposisjon). I denne forma vert songen sungen i engelsktalande land, og spesielt vart han sungen under evangeliseringsmøte i England under andre verdskrigen. Salmen vart seinare særs populær som følgje av George Beverly Shea og Cliff Barrows sine framføringar under Billy Graham-krosstoga. Songen vart kåra til favorittsalme i Storbritannia av BBC-programmet *Songs of Praise.* «How Great Thou Art» vart rangert som nummer to (etter «Amazing Grace») på ei liste over favorittsalmar gjennom tidene i ei undersøking av *Today's Christian*-magasinet i 2001.

Songen har blitt sungen av fleire kjende musikarar, som Artur Erikson, Elvis Presley og Alan Jackson. Han var signaturmelodien til den svenske songaren Einar Ekberg. Elvis Presley kalla han sin «favorittsalme», og det skal ha vore den einaste songen av skandinavisk opphav som han hadde på repertoaret sitt.

Ann-Margret spelte inn songen gav han ut på albumet *[[God Is Love: The Gospel Sessions 2]]* i 2011.

## Refreng

### Innspelingar på engelsk

## Norske innspelingar
*Arvid Gundersen med akk. Arr.: E. Skallerud. Som «O store Gud» Utgitt på 78-platen Odeon 78ND-7336 og på singelen Odeon ND&nbsp;7336 i 1958.
*Karsten Ekorness med Ragnar Danielsens orkester. Arr.: Ragnar Danielsen. Som «O store Gud». Utgjeve på EP-plata Philips 421&nbsp;643 i 1959.
*De Syngende Husmødre. Som «O store Gud». Utgitt på LP-platen på *[[La oss leve for hverandre av De Syngende Husmødre|La oss leve for hverandre]]* 1981, Arne Bendiksen.
*Rita Engebretsen. Som  «En herlig tid» på albumet *[[Rita av Rita Engebretsen|Rita]]* (Talent TLS&nbsp;3080) i 1983.

### Instrumentale versjonar

## Kjelder

**Denne artikkelen bygger på «[[:en:How Great Thou Art|How Great Thou Art]]» frå , og «[[:no:O store Gud|O store Gud]]» frå  den 4. desember 2016.* 
*** oppgav desse kjeldene:*


## Bakgrunnsstoff
*«How Great Thou Art» and the 100-Year-Old Bass. 
*
Songen In the Garden (1912)

«**In the Garden**» (stundom kalla opp etter den første linja «**I Come to the Garden Alone**») er ein gospelsong skriven av den amerikanske låtskrivaren C. Austin Miles (1868–1946), ein tidlegare farmasøyt som tente som redaktør og bestyrar i forlaget Hall-Mack i 37 år. I følgje oldebarnet til Miles, vart songen skriven «i ein kald, mørk kjellar i Pitman i New Jersey som ikkje ein gong hadde vindauge, ikkje å snakka om utsyn mot ein hage.»  Songen vart først publisert i 1912 og gjort populær under vekkelsesmøta til Billy Sunday tidleg på 1900-talet av to av personane han hadde med seg, Homer Rodeheaver og Virginia Asher.

Roy Rogers og Dale Evans spelte inn songen med vokalkvartett og orkester 3. mars 1950. Tennessee Ernie Ford framførte songen i 1956 på albumet *[[Hymns av Tennessee Ernie Ford|Hymns]]*. Ei innspeling frå 18. juni 1958 av Perry Como kom ut på albumet *When You Come to the End of the Day*. Rosemary Clooney spelte inn songen i 1959 på MGM Records-albumet *Hymns from the Heart*. Han vart òg nytta side om side av «Blue Tail Fly» nær yrjinga av filmen *[[filmen The Ballad of the Sad Cafe|The Ballad of the Sad Cafe]]*. Doris Day spelte inn songen i 1962 på albumet *[[You'll Never Walk Alone av Doris Day|You'll Never Walk Alone]]*. Elvis Presley spelte inn songen på gospelalbumet *[[How Great Thou Art av Elvis Presley|How Great Thou Art]]* (1967). Willie Nelson spelte inn songen i 1976 på gospelalbumet *[[The Troublemaker av Willie Nelson|The Troublemaker]]*. Glen Campbell spelte inn songen i 1989 på gospelalbumet *[[Favorite Hymns]]*. Songen er med i plateboksen til Johnny Cash, *[[Unearthed av Johnny Cash|Cash Unearthed]]*, som kom ut posthumt i november 2003. 

## Innspelingar

## Kjelder

**Denne artikkelen bygger på «[[:en:In the Garden (1912 song)|In the Garden (1912 song)]]» frå ,  den 4. desember 2016.* 
*** oppgav desse kjeldene:*


## Bakgrunnsstoff
*Songtekst
Rigmor Navekvien

**Rigmor Navekvien** () var ein norsk forfattar frå Bryggja i Vågsøy kommune.

## Bibliografi
### Bøker
* 
* 
### Songar
* «Ved Maurstad Gamle Bru» - tekstforfattar til songen som vart laga i samband med aksjonen for å verne den gamle kvelvebrua frå 1870.

## Kjelder

* Fjordenes Tidende

## Bakgrunnsstoff
* Heimesida for bygda Bryggja i Vågsøy kommune

### I tidsskrift - eit utval
* Lokalhistoriske artiklar Sogn og Fjordane
Somebody Bigger Than You and I

*** Somebody Bigger Than You and I*** er ein song skriven av Johnny Lange, Hy Heath og Sonny Burke. Han er blitt kjend som ein gospelstandard. Den første innspelinga vart gjort av Ink Spots i april 1951. 

## Kjende innspelingar

## Kjelder

**Denne artikkelen bygger på «[[:en:Somebody Bigger Than You and I|Somebody Bigger Than You and I]]» frå ,  den 5. desember 2016.* 
*** oppgav desse kjeldene:*
Sigrid Hesjevoll

**Sigrid Hesjevoll** () er ein norsk lyrikar og prosaforfattar frå Jostedal i Luster kommune. Ho gav ut lyrikksingelen *Manual for betre dagar* på Flamme Forlag i 2016, og hennar fyrste bok, *Naudsynt happy ending*, kom ut på same forlag i 2017. 

Sigrid Hesjevoll har utdanning frå Universitetet i Oslo. Ho jobbar som omsetjar, språkvaskar og korrekturlesar for fleire forlag, m.a. Cappelen Damm, Schibsted, Gyldendal og Aschehoug.

## Bibliografi
### Bøker
*
*
*

## Kjelder

* Om Sigrid Hesjevoll i Flamme forlag
Patrick Lundberg

**Patrick Lundberg** () er ein norsk musikar, låtskrivar og forfattar. Han er frå Høyanger og busett i Bergen.  Han har ein cand. mag i filosofi, kunsthistorie, arkeologi frå universitetet i Bergen og har jobba på museum. Lundberg har publisert dikt i Klassekampen, Vagant og i Signaler 2003. I 2004 debuterte han med Dager og regler.
 
Lundberg sine dikt og prosastykke er personlege, nesten dagboksaktige i si tilnærming til hendingane, og dei er skrevne i ein ekspansiv, inkluderande og munnleg form, og med henvisningar til pop- og rocketekstar.

Patrick Lundberg er gitarist og låtskrivar i spellemannsnominerte Ai Phoenix.

## Bibliografi
### Bøker
*

## Kjelder
* Om Patrick Lundberg på Cappelen Damm
Farther Along

**«Farther Along»** er ein Southern gospel-song publisert av Stamps-Baxter Music Company.

## Historie
Teksten til songen vart skriven i 1911 av presten W. A. Fletcher, ein omvandrande predikant, då han reiste til Indian Territories med tog. Fletcher var lei sg fordi kona hans Catherine Louise Emmett Fletcher frå Cleburne i Texas, venta det første barnet deira i løpet av få veker, og han kom ikkje til å få høve til å vere der under fødselen. Han følte at han måtte prioritere embetet sitt i Indian Territories og skreiv teksten om korleis han kjende seg på den tida. Ved sidan av han ppå toget sat J.R. Baxter, ein gospelmusikar som vart gripen av teksten og tilbaud han to dollar for dei. Baxter fekk så sett musikk til songen og han vart ein populær gospelsong. 

Opphavsretten til songen vart registrert i 1937 som ein del av *Starlit Crown*-samlinga, og fornya i 1965. Han vert ofte feilaktig omtalt som ei folkevise eller for å vere i offentleg eige

## Kjende innspelingar

«Farther Along» har blitt spelt av mange artistar gjennom åra.  mellom andre av The Flying Burrito Brothers, som spelte inn songen i 1970 på albumet *[[Burrito Deluxe]]*, The Byrds, som spelte han som tittelsporet på albumet deira *[[Farther Along av The Byrds|Farther Along]]* i 1971, og Ike Turner, som skreiv om songen som «Father Alone» og spelte songen solo på Ike & Tina Turner-albumet *[[The Gospel According To Ike & Tina]]* (1974). For dette vart han nominert til ein Grammy. 

## Kjelder

**Denne artikkelen bygger på «[[:en:Farther Along (song)|Farther Along (song)]]» frå ,  den 5. desember 2016.* 
*** oppgav desse kjeldene:*


## Bakgrunnsstoff

* «Farther Along» - Lyrics
Bergen fylke

**Bergen fylke** var eit norsk fylke frå 1918 til 1972.

Det vart skipa i 1918 då Bergens amt blei omdanna til fylke, på lik line med dei andre amta i Noreg. Bergen vart hopslegen med grannekommunane Arna, Fana, Laksevåg og Åsane i 1972, då gjekk Bergen fylke inn i Hordaland fylke. Bergen fylke hadde fylkesnummer 13, medan Bergen kommune hadde kommunenummer 1301, medan den nye kommunen fekk nummer 1201 (av di Hordaland har fylkesnummer 12).
Annette Skotvoll

**Annette Skotvoll** () er ein norsk tidlegare handballlspelar frå Trondheim. I tida 1988-96 vann ho to OL-sølv, EM-sølv, VM-bronse og EM-bronse.
Målvakta deltok i 250 landskampar og skåret to mål for Noreg.

Skotvoll debuterte på landslaget i 1987. Frå Sommar-OL 1988 i Seoul til Sommar-OL 1992 i Barcelona var ho jamnt fyrste-målvakt for Noreg, og ho var med å vinne sølvmedaljar i begge OL-turneringane. Etter Cecilie Leganger kom inn på det norske landslaget som målvakt i 1993, fungerte Skotvoll meir eller mindre som andre-målvakt. Gjennom åra 1993 til 1996 vann ho VM-bronse på norsk heimebane i 1993, EM-bronse i 1994 og sølvmedalje under EM 1996 i Danmark, der ho ikkje makta hindre at vertsnasjonen vann finalen med 25 mot 23 mål. 

Skotvoll spelte i mange år på Sjetne Idrettslag, men då det laget rykte ned frå toppserien melde ho overgang til byrivalen Byåsen Idrettslag.

### Merittar
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*EM 1994: Bronsemedalje etter 24–19 mot Ungarn
*VM 1995: Nr 4 etter 24–25 mot Danmark
*OL 1996: Nr 4 etter 18–20 mot Ungarn
*EM 1996: Sølvmedalje etter 23–25 mot Danmark

## Kjelder

**Denne artikkelen bygger på «[[:nb:Annette Skotvoll|Annette Skotvoll]]» frå ,  den 5. desember 2016.*
Tonje Sagstuen

**Tonje Sagstuen** () er ein norsk journalist og tidlegare handballlspelar, busett i Gjøvik. Ho er sidan 2014 kommunikasjonsdirektør i Norsk Tipping. Perioden 1992-97 vann ho OL-sølv, VM-sølv, VM-bronse og EM- bronse med Noreg. 187 cm høge Sagstuen var høgre rykkrom-spelar og midtforsvarar.

## Virke
### Idrett
Sagstuen var i yngre år medlem av IL Hov, men tidleg melde ho seg inn i Toten HK og spelte der sidan. Ho debuterte på Noregs landslag den 7. mars 1989 mot Sverige. Frå 1990 til VM 1997 deltok ho i samtlege meisterskapsturneringar, med unnatak for Sommar-OL og EM i 1996. Under Sommar-OL 1992 vann ho sølvmedalje med Noreg, før det så vart bronsemedaljar både under VM 1993 på norsk heimebane, og i handball-EM 1994 i Berlin. Etter 1 1/2 års landslagspause kom ho tilbake og var ein av dei leiande i det norske mannskapet som vann VM–sølv i desember 1997. Sagstuen spelte sin 201. og siste landskamp i april 1998, med til saman 593 nettkjenningar i landslagsprotokollen. 

### Merittar
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*EM 1994: Bronsemedalje etter 24–19 mot Ungarn
*VM 1995: Nr 4 etter 24–25 mot Danmark
*VM 1997: Sølvmedalje etter 20–33 mot Danmark

### Media
Sagstuen arbeidde som journalist i Oppland Arbeiderblad frå 1999, fyrst som sportsjournalist, seinare også med ansvar for helse- og sjukehussaker. Frå november 2006 var ho ein av redaktørane i avis, sjefsredaktør 2012-14. Våren 2014 vart ho tilsett i Norsk Tipping som kommunikasjonsdirektør.

## Kjelder

**Denne artikkelen bygger på «[[:nb:Tonje Sagstuen|Tonje Sagstuen]]» frå ,  den 5. desember 2016.*
Bivoks

**Bivoks** er ein middels hard, gulfarga voks som blir laga av honningbier. Biene lager voksen ved å silja han ut frå kjertlar, og bruker han til å byggja opp cellene i bikuben, men han har også lenge vore i bruk av menneske. Voksen har eit smeltepunkt i området 62–65 °C.

Ein vinn ut bivoks gjennom å smelta cellene etter at honningen er blitt slyngd ut av dei. Voksen har ei honningliknande lukt og ein svak, karakteristisk smak. Voksen består hovudsakleg av myricylpalmitat, cerotinsyre og esterane til denne, i tillegg til nokre høgtsmeltande alkanar.

Bruksområde for bivoks er mellom amma i bonemasse, lêrbehandling, framstilling av vokspapir, litografi og til fleire andre tekniske føremål. Voksen blir ofte bleika, til dømes ved innvieknad av sollys eller av kjemiske oksidasjonsmiddel. Den bleikte voksen liknar den ubleikte i dei fleste eigenskapane, men har mindre utprega lukt og smak. Han blir noko brukt i salver og kosmetikk og i spesielle lys, særleg kyrkjelys.
Bivoks er tradisjonelt kjend som *cera flava* og den bleika er kjend som *cera alba*.

## Kjelder
*
Hege Frøseth

**Hege Kirsti Frøseth** () er ein norsk tidlegare handballspelar frå Støren. Målvakta vann OL-sølv i 1992 og VM-bronse i 1993.

Frøseth var i unge år medlem i Støren IL. I 1988 melde ho seg inn i Trondheims-laget Sverresborg IF, eit lag ho i 1988 tapte NM-finalen med. Nokre år seinare flytta ho over til byrivalen Byåsen Idrettslag og spelte nokre få sesongar på det laget.

Frøseth debuterte for Noreg i landskamp mot Frankrike den 5. september 1989. Sommaren 1992 deltok ho i dei olympiske sommarleikane i Barcelona, ei turnering som enda med sølvmedalje etter stort norsk finaletap mot Sør-Korea. I desember 1993 var ho med då Noreg vann 20-19 mot Romania i bronsefinalen under handball-VM 1993 på heimebane. Frøseth spelte 82 landskampar for Noreg.

### Merittar
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania

Ho er gift med Stig Inge Bjørnebye.

## Kjelder

**Denne artikkelen bygger på «[[:nb:Hege Frøseth|Hege Frøseth]]» frå ,  den 5. desember 2016.*
Girlander

**Girlander** (frå fransk *guirlande*, 'krans') er eit dekorasjonselement danna av ei lenke som er bunde saman av blad, blomar, frukter og liknande, eller ei etterlikning av dette. Girlanderar blir ofte hengd opp i bogar (sjå festong). Girlander har vore brukt som utsmykking i klassisistisk kunst og arkitektur sidan antikken.

Frå seint 1700-tal, men særleg frå 1800-talet, finn ein i mange våpenskjold ein girlander på kvar side av hjelmen i staden for eit hjelmklede som elles er vanleg. Kvar girlander kjem då ut eller ned frå hjelmen, går ut til eit punkt eller ein ring på kvar side, og heng ned så langt som til den nedste delen av skjoldet. Ein kan sjå døme på dette i mange segl for privatpersonar og i andre våpenavbildingar, mellom anna i segla på Den norske grunnlova av 17. mai 1814 for Lars Johannes Irgens og Gregers Winther Wulfsberg.

## Bilete

Guirlande.jpeg|Nederlandsk gravering av ein girlander frå 1548.
Jacob Ferdinand Voet, Mario Nuzzi (attr.) - Portrait of a lady, traditionally identified as a member of the Colonna family.jpg|Blomegirlander som rame i eit portett av ei kvinne frå 1600-talet.
Le Plessis-Gassot (95), église Notre-Dame-de-l'Assomption, boiseries de l'abside, guirlande peinte.JPG|Måla girlander i kyrkja Notre-Dame du Plessis-Gassot i Val-d'Oise.
Guirlande Panthéon de Paris.jpg|Utskoren eikebladgirlander i stein ved Panthéon i Paris.
Folkeavstemningen, 13. august 1905, Maridalen skole, Norge for nordmenn-symbol, Oslo Museum, OB.NW2889.jpg|Vallokale pynta med girlanderar i Noreg under sjølvstendeavstemminga i 1905.
Mango leaves garland (7).jpg|Girlander av mangoblad i eit indisk tempel.
Uetersen Rosengirlande 05.jpg|Tillaging av ein 320 meter lang rosegirlander i Uetersen i Tyskland. 


## Kjelder

*
*


**Denne artikkelen bygger på «[[:nb:Girlander|Girlander]]» frå ,  den 21. desember 2016.* 
*** oppgav desse kjeldene:*
*** Hans Cappelen: «Våpensegl og slektspapirer fra Skiens-distriktet». *[[Norsk Slektshistorisk Tidsskrift]]* bind 35, Oslo 1996. http://www.cappelen-krefting.no/hans/vaapenseglskien.htm
*** Hans Cappelen: «Hva seglene på Grunnloven kan vise oss» i Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014
Siri Eftedal

**Siri Eftedal Seland** () er ein norsk tidlegare handballspelar frå Skien som i åra 1992-94 vann OL-sølv, VM-bronse og EM-bronse. Rykkrom-spelaren hadde sin styrke i skot frå golvnivå.

Eftedal spelte fyrst på det lokale laget Halsen IF, før ho prøvde seg ei tid hos Larvik Turn. Størst suksess hadde i Gjerpen Idrettsforening, eit lag ho vann fleire nasjonale turneringar med.

Eftedal debuterte på det norske landslaget den 16. oktober 1984, i kamp mot Island. Men det skulle gå åtte år før ho fekk vere med i ei stor meisterskaps-turnering. Under Sommar-OL 1992 i Barcelona sikra ho norsk finaleplass med ei skåring i sluttsekundane. I OL-finalen vart det norsk stortap mot Sør-Korea. Under Handball-VM 1993 på heimebane gjorde ho ein fin figur då Noreg vann bronsen etter 20-19-siger over Romania. Året etter var ho med å vinne bronsemedalje ved handball-EM i Berlin, i ein meisterskap der ho bidrog mindre. Eftedal spelte 110 landskampar og stod for til saman  258 nettkjenningar.

### Merittar
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*EM 1994: Bronsemedalje etter 24–19 mot Ungarn

## Kjelder

**Denne artikkelen bygger på «[[:nb:Siri Eftedal|Siri Eftedal]]» frå ,  den 5. desember 2016.*
Tablå

**Tablå** (frå fransk *tableau*, 'tavle') kan visa til eit måleri, eit scenebilete eller ei oppstilling av figurar som gjev att ei scene. 
Ein kan også bruka urørlege eller delvis rørlege figurar (automatar) til å danna tablå.

Levande tablå (*tableau vivant*) kan vera ei gjengjeving av historiske eller kunstneriske scener av ei gruppe menneske. Eit kjent døme på eit levande tablå var ei scenisk framstilling av måleriet *[[Brudeferd i Hardanger]]*, som blei vist fram ved Kunstnerforeningen si festforestilling i Christiania Theater i mars 1849. Til tablået las ein opp diktet «Der aander en tindrende Sommerluft varmt over Hardangerfjords Vande» av Andreas Munch, med musikk av Halfdan Kjerulf.

Liknande tablå kan brukast innan skodespel eller revyar, gjerne mot slutten av framføringa, der ei oppstilt gruppe av skodespelar dannar ei målerisk scene.
Tablå var viktige verkemiddel til å skapa stemning for symbolisten Maurice Maeterlinck.

Symbolisme var viktig også i tidleg film. *Vampyr* (1932) av Carl Theodor Dreyer hadde til dømes scener som kunne likna levande tablå skapt etter Edvard Munch sine tidlege måleri.

## Sjå òg
*tavle
*tabell

## Kjelder

*tablå i *Norsk Ordbok* 
*
*


**Delar av denne artikkelen bygger på «[[:en:Symbolism (arts)|Symbolism (arts)]]» frå ,  den 21. desember 2016.*
Krattvarslar

**Krattvarslar** (*Lanius meridionalis*) er ein fugl i varslarfamilien som lever  på Den iberiske halvøya og litt inn i sørvestlege Frankrike. Han er i hovudsak ein standfugl. 

## Skildring

Krattvarslar liknar arten varslar som har langt vidare utbreiing i Eurasia utan overlapping på Iberia, samt Afrika. Storleiken på desse to artane er lik, krattvarslaren si lengd er på 24–25 centimeter og han veg typisk 50–90 gram. Han har kraftigare nebb, mørkare gråfarge på oversida og fjørdrakta har meir beige eller rosa fargeskjær på undersida enn varslaren. Krattvarlar skil seg òg frå varslar i habitatval, dei kan leve i opne fruktbare område med enger og vinmarker, og i opne, men meir tørre område med tornebuskar.

Etter ei omgruppering av takson i slekta *[[Lanius]]* i 2017-2018, er krattvarslar no monotypisk i slekta, med utbreiing avgrensa til Sørvest-Europa. 

Populasjonen er estimert til mellom 0,7 og 1,3 millionar individ og er snøgt minkande.	
## Kjelder
* Yosef, R., International Shrike Working Group, Sharpe, C.J., Marks, J.S. & Kirwan, G.M. (2019). *[https://www.hbw.com/node/60483 Iberian Gray Shrike (Lanius meridionalis)]* I: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Henta den 17. november 2019. 
;Referansar 

## Bakgrunnsstoff
Leif Arnold Loen

**Leif Arnold Loen** () var ein norsk lyrikar frå Stryn  i Sogn og Fjordane. Han begynte å skrive i ung alder, og i sine produktive år vart dikta hans jamleg publisert i lokalaviser, blad, julehefter og årbøker. Leif Arnold Loen tok også aktivt del i lokalsamfunnet, m.a. ved å ta på seg verv i nemnder og utval i Stryn kommune.

For sitt verdfulle og kulturskapande arbeid fekk han i 1970 Kongens fortenestemedalje i sølv.

## Bibliografi
### Bøker
*
*
### I bøker - eit utval

*

## Kjelder

* Det norske Kongehus
* Gravminner i Norge
* Jul i Nordfjord, 1970 s. 11
* Leif Arnold Loen: Eg gav mine evner - : dikt i utval. I føreordet, s. 6-7
* Nær familie og etterkommarar
* LOKHIS Leif Matias Arnold Helgessen Loen - www.loen-bilder.info/

## Bakgrunnsstoff
* Om Leif Arnold Loen i Lokalhistoriske artiklar Sogn og Fjordane
* Verk i tidsskrift - eit utval i Lokalhistoriske artiklar Sogn og Fjordane
Kyrkjelys

**Kyrkjelys** er ein type levande lys som er særskilt utforma til kyrkjebruk. Slike lys blir laga med ulike tradisjonelle bruksområde og materiale. Dei kan til dømes vera altarlys, påskelys eller votivlys/offerlys. Dei kan vera laga av bivoks, stearin eller andre materiale, som parafin.

## Sjå òg
*Dåpslys
*Gravlys

## Kjelder

*
Anny Berge Alsaker

**Anny Berge Alsaker** () er ein norsk forfattar frå garden Berge i Oppstryn i Stryn kommune.  Som vaksen flytta ho til Tønsberg, der ho budde lenge.  I 1962 flytta ho attende til Stryn. Ho har òg budd i Førde og i Spania. Anny Berge Alsaker har tidlegare arbeidd som hjelpepleiar og fotsoneterapeut.

Ho debuterte som forfattar i 2009 med boka *Men minnene har vi : forteljingar frå fortid og notid.*
## Bibliografi
### Bøker
* 
* 
* 
* 
* 
## Kjelder
*
We Call On Him

*** We Call On Him*** er ein song av Elvis Presley, skriven av Fred Karger, Sid Wayne og Ben Weisman. Elvis Presley spelte inn gospelsongen i 1967. Songen vart publisert av Gladys Music, songforlagt til Elvis Presley. 

Songen vart gjeven ut som B-sida til singelen «You'll Never Walk Alone» i 1968. 

## Kjelder

**Denne artikkelen bygger på «[[:en:We Call On Him|We Call On Him]]» frå ,  den 6. desember 2016.*
Sigvard Samset

**Sigvard Samset** () var ein norsk bonde og bygdelagsmann. Samset hadde røter i Måndalen i Romsdal der slekta hans kom i frå.

Han var bonde på garden Lerli på Melhus og dreiv denne fram til 1915 då han flytta til Gullikstad ved Drammen. I tida på Melhus skipa han ungdomslaget Heimhug  i 1898 og var den første formannen i Nedre Gauldals landmannslag frå 1899.

I 1901-1902 var han redaktør for lokalavisa Gaulardølen som kom ut på Svorkmo. I ein periode var han òg formann i Uttrøndelagens ungdomsforeninger. På denne tida heldt han mange opplysingsforedrag om skog og skogbruk.

## Kjelder
Gaulardølen

**Gaulardølen** var ei lokalavis som kom ut på Svorkmo i perioden 1898-1902. Bladpengane var 1 kr pr. halvår. Avisa nytta begge målformer.

Den første redaktøren var O. Landvik. Bladet vart trykt hos  Kr. Myklebusts Bogtr. i Trondheim.
Redaktør i åra 1901 og 1902 var Sigvard Samset frå Melhus.

## Kjelder
Double Trouble av Elvis Presley

***Double Trouble*** er det 29. albumet til Elvis Presley, gjeve ut på RCA Victor i mono og stereo som LPM/LSP 3787 i juni 1967. Innspelinga fann stad i Radio Recorders og i MGM Studios i Hollywood i California, den 28. til 30. juni 1966. Albumet nådde 47. plassen på ''Billboard'' 200.

## Innhald
Presley hadde vanlegvis insistert på å arbeide i komfortable, vanlege lydstudio, og hadde unngått dei store, lydtette filmstudioa. Sjefane i MGM som ønskte å halde budsjettet lågt, insisterte på å flytte filmmusikkinnspelinga nettopp til eit slikt studio. Ein frustrert Presley gjekk med på dette, men dropen rann over då han måtte syngje «Old MacDonald», og han storma ut av studio i sinne etter å ha gjort ferdig ein særs kort master-innspeling av «Long Legged Girl (with the Short Dress On).» Denne songen vart gjeven ut på singel seint i april, før filmen hadde premiere. Singelen nådde berre 63. plassen på ''Billboard'' Hot 100.

Etter det entusiastiske gospelalbumet *[[How Great Thou Art av Elvis Presley|How Great Thou Art]]* som vart spelt inn månaden før i Nashville, gjekk Presley her attende til å kverne ut plater og filmar som raskt gjekk i gløymeboka. Sjølv utgjevingsdatoen for *Double Trouble* var uheldig - same dagen som The Beatles gav ut landemerket *[[Sgt. Pepper's Lonely Hearts Club Band]]*, og same dagen som David Bowie gav ut debutalbumet sitt. 

Det vart spelt inn ni songar for filmen og dei vart berre i alt 17 minuttar og 11 sekund, altfor kort for eit vanleg album. For å auke speletida vart det lagt til tre sognar frå innspeligna til eit «tapt album» i mai 1963, slik at lengda på albumet kom like over tjue minuttar. To songar vart alt gjevne ut som b-sider til singlar, «Never Ending», som var B-sida til eit fire år gammalt albumspor, «Such a Night» og «Blue River» som var B-sida til det åtte år gamle sporet «Tell Me Why." «It Won't Be Long» vart spelt inn for filmen, men ikkje nytta. 

I 2004 vart *Double Trouble* gjeven ut på ny på Follow That Dream i ei spesialutgåve med originalalbumet og mange alternative opptak.

## Medverkande
* Elvis Presley − vokal
* The Jordanaires − korvokal
* Richard Noel − trombone
* Boots Randolph − saksofon
* Butch Parker, Mike Henderson − saksofon («City by Night»)
* Pete Drake − pedal steel gitar
* Scotty Moore − elektrisk gitar
* Tiny Timbrell − akustisk gitar
* Mike Deasy − elektrisk gitar («City by Night»)
* Charlie McCoy − munnspel
* Floyd Cramer − piano
* Bob Moore − kontrabass
* Jerry Scheff − bassgitar («City by Night»)
* D.J. Fontana, Buddy Harman − trommer
* Toxey Sewell − trommer («City by Night»)

## Innhald
### Originalutgåve

### Follow That Dream-utgåva
Spor 1-12 er originalalbumet

## Lister
**Album**

## Kjelder

**Denne artikkelen bygger på «[[:en:Double Trouble (Elvis Presley album)|Double Trouble (Elvis Presley album)]]» frå ,  den 6. desember 2016.* 
*** oppgav desse kjeldene:*


## Bakgrunnsstoff
*LPM-3787 Double Trouble på The Elvis Presley Record Research Database
B.O.L.T. Warhead

**B.O.L.T. Warhead** var ei norsk rapgruppe i 1993.

Forkortinga i namnt på gruppa, står for **B**rotherhood **o**f **L**ost **T**erritories - (**B.O.L.T.**).

## Historie
"*I 1991 utga de Rage, som regnes som det første norske rap-albumet*", skriver Audun Kjus Aahlin i Store Norske Leksikon.

## Sjå òg
*Norsk rap
Auprès de ma blonde

«**Auprès de ma blonde**» eller «**Le Prisonnier de Hollande**» er ein populær fransk song frå 1600-talet. Han dukka opp under eller like etter den fransk-nederlandske krigen (1672–78), under regjeringstida til Ludvig XIV, då franske sjømenn og soldatar ofte vart tekne til fange i Nederland. Songen er kjapp og livleg og passar militærmarsjar, og vert ofte spelt under paradar. Av same årsak vart han raskt populær som drikkevise og barnerim.

Songen er den første av *Songs of the World* av The Norman Luboff Choir. Songen var meint å representere Frankrike på to album med songar frå heile verda. 

Elvis Presley song ein engelskspråkleg versjon kalla «I Love Only One Girl» for filmen *[[Double Trouble av Elvis Presley|Double Trouble]]* i 1967. 

## Tekst med notar

\new Staff {
\relative c* {
  \key f \major
  \numericTimeSignature 
  \time 6/8
  \tempo 4. = 102
  \autoBeamOff
  \partial 8

  a8^ \markup { \italic Couplet }
  a4 bes8 a4 g8
  f4. f8 r f
  c'4 c8 d4 d8
  c4. ~ c8 r a \break
  a4 bes8 a4 g8
  f4. f8 r f
  c'4 c8 d4 d8
  c4. ~ c8 r c \break
  d4 d8 d4 a8
  bes4. bes8 r bes
  c4 c8 c4 g8
  a4. ~ a4 r8 \break \bar "||"
  f4.^ \markup { \italic Refrain } g8 a bes
  a4. c
  g4 bes8 a4 g8
  f4 d8 c4. \break
  f g8 a bes
  a4. c
  g4 bes8 a4 g8
  f4. ~ f4 \bar "|."
} }
\addlyrics { 
\lyricmode {
    Dans les jar -- dins d'mon pè -- re,
    Les lau -- riers sont fleu -- ris.
    Dans les jar -- dins d'mon pè -- re,
    Les lau -- riers sont fleu -- ris.
    Tous les oi -- seaux du mon -- de
    Vien -- nent y fair' leurs nids.
  
    Au -- près de ma blon -- de,
    Qu'il fait bon, fait bon, fait bon.
    Au -- près de ma blon -- de,
    Qu'il fait bon dor -- mir_!
} }

  \layout {
    \context {
      \Score
      \remove "Metronome_mark_engraver"
    }
  }
  \midi {
    \context {
      \Score
      \remove "Metronome_mark_engraver"
      %tempoWholesPerMinute = #(ly:make-moment 360 8)
    }
  }

</score>

==Kjelder==

**Denne artikkelen bygger på «Auprès de ma blonde» frå ,  den 6. desember 2016.''
There Is So Much World to See

«**There Is So Much World to See**» er ein song av Elvis Presley som vart spelt inn for Metro-Goldwyn-Mayer-filmen *[[filmen Double Trouble (1967)|Double Trouble]]* (1967). Elvis framfører «There Is So Much World to See» til Jill Conway (Annette Day), medan ho sit på senga si. 

Presley spelte inn songen den 28. juni 1966 i Radio Recorders i Hollywood. Han vart gjeven ut på filmmusikkalbumet *[[Double Trouble av Elvis Presley|Double Trouble]]* (RCA Victor LPM&nbsp;3787 (mono) og RCA Victor LSP&nbsp;3787 (stereo)) i 1967. MGM-produsenten var Jeffrey Alexander.

Sue Moreno har òg spelt inn ein versjon for albumet *Bye Bye Blues* (Jungle Records TCB-3131CD) i 2005.

## Kjelder

**Denne artikkelen bygger på «[[:en:There Is So Much World to See|There Is So Much World to See]]» frå ,  den 6. desember 2016.* 
*** oppgav desse kjeldene:*
Michael Staksrud

**Michael Staksrud** () var ein norsk skeiseløpar frå Tingelstad i Gran kommune. Han vart i tida 1930-37 verdsmeister tre gongar, europameister to gongar og norsk meister ved to høve. I alt vann han til saman 15 meisterskapsmedaljar i NM, VM og EM i tida 1929-37. Staksrud var etter tur medlem i Brandbu Idrettsforening, Hamar Idrettslag og Oslo Skøiteklub. Saman med Ivar Ballangrud og Hans Engnestangen utgjorde Staksrud «Hadelandstrioen».

## Aktiv
Staksrud, som var son til ein gråsteinsmurar, debuterte i skeise-VM med ein sjetteplass i 1927. Året vart han nummer fem i VM, og i 1929 kom han på bronseplassen. I 1930 tok han på Frogner stadion sin fyrste VM-tittel, ein prestasjon han gjentok både i 1935 og 1937. Ved verdsmeisterskapen i 1932 og 1933 vart han begge gongane andremann. Staksrud vart noregsmeister i 1932 og 1934, i 1934 kleiv han også heilt til topps i europameisterskapen på Hamar.

Tre år seinare vann Staksrud i Davos EM for andre gong. Under 1500-meteren i Davos gjekk han i par med landsmannen Hans Engnestangen. Begge gjekk langt fortare enn Oscar Mathisen sin 23 år gamle verdsrekord på 2.17,4. Staksrud vann parløpet på rekordtida 2.14,9, eitt tidels sekund framom Engnestangen. Samstundes steig han til topps på den såkalla Adelskalenderen, ein posisjon han hadde i to år.

Staksrud vart i 1937 tildelt Morgenbladets gullmedalje for sine meisterskapstriumfar i EM og VM. Han drukna i Gjersjøen i Oppegård hausten 1940 under uklare omstendende etter ein fest.

## Kjelder

**Denne artikkelen bygger på «[[:nb:Michael Staksrud|Michael Staksrud]]» frå ,  den 6. desember 2016.*
Guitar Man av Jerry Reed

«**Guitar Man**» er ein song frå 1967 av Jerry Reed. Han nådde 53. plassen på countrylista i USA med songen i 1967. 

Kort tid etter singelen til Reed kom ut, spelte Elvis Presley inn songen og Reed sjølv spelte gitar på versjonen. Denne vart ein liten country- og pophit. I følgje Peter Guralnick i biografien sin om Presley, hadde Presley prøvd å spele gitar på songen sjølv, men var ikkje nøgd med resultatet. Han ønskte derfor at Reed sjølv skulle komme i studio. Singelen låg ei veke på toppen av countrylista.

Tretten år seinare vart «Guitar Man» spelt inn på ny i eit nytt elektrisk arrangement, men med originalvokalen til Presley. Denne versjonen nådde ellevteplassen på countrylista og 28. plassen på ''Billboard'' Hot 100.

## Lister

### Jerry Reed

### Elvis Presley

## Innspelingar

Ein nederlandsk versjon av songen, òg kalla «Guitar Man», vart omsett av John Spencer og Tom Peters og framført av John Spencer i 1985.

## Kjelder

**Denne artikkelen bygger på «[[:en:Guitar Man (Jerry Reed song)|Guitar Man (Jerry Reed song)]]» frå ,  den 6. desember 2016.* 
*** oppgav desse kjeldene:*